钦定古今图书集成/理学汇编/学行典/第255卷 > 吕仲柟
## 钦定古今图书集成/理学汇编/学行典/第255卷 > 吕仲柟

按《零陵县志》：吕仲柟，字又元，府学生学简之孙也。八
岁丧父，以孝闻。谨厚谦退，与人不见喜怒之色，乡里
咸称为长者。门左有池畜鱼，邻人以盗鱼者告，柟曰：
“予岂不知？但不敢以小物致乡里有盗名耳。”其谨厚
大率类是。事两姊尢爱敬，生养死葬，备尽其谊。又为
贫人娶葬者五，赎无依孤子二人，柟讳不以告人也。
屡试不第，厄于《数奇》，赍志以没。有六子，皆业儒，世其
家